kašel u epileptika
ktoré lieky od kašľa môžu užívať epileptici ?
môžu sinupret 50tbl ?
Dobrý deň,
ďakujeme za Vašu otázku.
Sinupret tablety je v prípade liečby na epilepsiu možné podávať. Na podporu uvoľňovania hlienov je vhodný napríklad liek Solmucol. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Pri ochoreniach dýchacích ciest je možné podávať aj pastilky s islandským lišajníkom.
Kedže neuvádzate konkrétne zdravotné ťažkosti, ani lieky, ktoré užívate, odporúčam Vám o vhodnosti liekov na kašeľ sa informovať priamo v kamennej lekárni. Niektoré lieky používané v liečbe epilepsie môžu v kombinácii s inými liekmi viesť ku klinicky závažným interakciám a tak buď znižovať účinok antiepileptík, alebo zvyšovať ich plazmatické hladiny a viesť k ich nežiadúcim účinkom. Preto je potrebné si prípadné interakcie liekov vopred overiť.
Prajem pekný zvyšok dňa.
S pozdravom
PharmDr. Veronika Kiabová